Կիրակի, 12 Օգոստոսին խումբը ուղղուեցաւ դէպի Սուրբ Ղազար կղզի, ուր կը գտնուի Մխիթարեան միաբանութեան Ս. Ղազար վանքը, եւ ներկայ եղաւ Ս. Աստուածածնայ վերափոխման տօնին առիթով մատուցուած Ս. պատարագին ու խաղողօրհնէքին, անկէ ետք խումբը ճաշեց միաբանութեան կղերականներուն ու Վենետիկի հայ գաղութին հետ: Հաւաքին մասնակցողները նաեւ առիթ ունեցան վանական համալիրին եւ թանգարաններուն ծանօթանալու՝ առաջնորդութեամբ Պենետեթթա Քոնթին-Իփէքճեանի, որ մանրամասն տեղեկութիւններ տուաւ կառոյցներուն, անոնց պատմականին եւ ներկային մասին: